b"\n_START_ARTICLE_\nHahad\xc5\xbeima\n_START_PARAGRAPH_\nHahad\xc5\xbeima (jap. \xe6\xaf\x8d\xe5\xb3\xb6?\xc2\xa0= Haha-jima 'Motinos sala')\xc2\xa0\xe2\x80\x93 2-a pagal dyd\xc4\xaf Ogasavaros (Bonino) salyno sala, priklauso Japonijai. Salos plotas siekia apie 21\xc2\xa0km\xc2\xb2. Auk\xc5\xa1\xc4\x8diausios salos vir\xc5\xa1ukaln\xc4\x97s yra \xc4\x8cibusos k. (462 m) ir Sakaigatak\xc4\x97s k. (443 m). Apie 50\xc2\xa0km \xc4\xaf \xc5\xa1iaur\xc4\x99 yra did\xc5\xbeiausia salyno sala \xc4\x8ci\xc4\x8did\xc5\xbeima._NEWLINE_Administraci\xc5\xa1kai sala priskiriama Ogasavaros kaimui, kuris savo ruo\xc5\xbetu priklauso Tokijo Ogasavaros subprefekt\xc5\xabrai. Saloje gyvena apie 440 \xc5\xbemoni\xc5\xb3. Ver\xc4\x8diamasi \xc5\xbevejyba, veikia valstybei priklausanti romo darykla.\n_START_SECTION_\nIstorija\n_START_PARAGRAPH_\nHahad\xc5\xbeim\xc4\x85, kaip ir kitas Bonino salas 1543\xc2\xa0m. atrado ispan\xc5\xb3 j\xc5\xabrininkas Bernardas de la Toras (Bernardo de la Torre). I\xc5\xa1 prad\xc5\xbei\xc5\xb3 sala vadinta Karsto salos arba Hilsboro salos pavadinimais ir prie\xc5\xa1 tampant Japonijos dalimi buvo apgyvendinta europie\xc4\x8di\xc5\xb3. Antrojo pasaulinio karo metu saloje buvo \xc4\xafrengta \xc4\xaftvirtinim\xc5\xb3, kuri\xc5\xb3 liekanos tebestovi po \xc5\xa1iai dienai."